INFORMACIJA X ŠAUKIMO SAVIVALDYBĖS TARYBOS KAIMO REIKALŲ KOMITETUI PAGAL 2024 METŲ DARBO PLANĄ

NEIGIAMĄ POVEIKĮ APLINKAI DARANČIŲ BEŠEIMININKIŲ AR SAVIVALDYBEI PRIKLAUSANČIŲ STATINIŲ APŽVALGA BEI JŲ GRIOVIMO AR LIEKANŲ SUTVARKYMO GALIMYBĖS

2024 m. rugsėjo 5 d.

Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, traukimo į apskaitą, saugojimo, realizavimo, grąžinimo ir pripažinimo atliekomis procedūros vykdomos pagal Lietuvos Respublikos Vyriausybės 2004 m. gegužės 26 d. nutarimu Nr. 634 patvirtintas Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisykles bei Plungės rajono savivaldybės tarybos 2019 m. gruodžio 19 d. sprendimu Nr. T1-317 patvirtintą Statinių, kurie neturi savininko (ar savininkas nežinomas), nustatymo, apskaitymo ir dokumentų pateikimo pripažinti statinius bešeimininkiais ir perėmimo Savivaldybės nuosavybėn tvarkos aprašą.

Bešeimininkio turto procedūros prasideda nuo seniūno kreipimosi į Administraciją dėl bešeimininkio turto procedūrų pradėjimo.

Turto skyrius įtraukia objektus į bešeimininkių statinių sąrašus, šis sąrašas reikalingas kreipiantis į VĮ Turto banką, VĮ Registrų centrą ir archyvą dėl informacijos apie savininkus.

Komisija sudaryta Administracijos direktoriaus įsakymu vyksta į vietą ir apžiūri galimai bešeimininkius statinius bei surašo Bešeimininkio turto aktą, kuris yra pagrindinis dokumentas, kreipiantis į teismą, nuo akto sudarymo datos turi praeiti vieneri metai ir tik tada galima kreiptis į teismą dėl nuosavybės pripažinimo. Per metus atliekamos kitos procedūros: bešeimininkių statinių nuotraukos skelbiamos Savivaldybės svetainėje ir seniūnijos skelbimų lentoje bei bešeimininkio turto skelbimas publikuojamas 3 kartus spaudoje (du kartai vietinėje ir 1 kartas valstybinėje). Surašius bešeimininkio turto aktą jis pateikiamas Buhalterinės apskaitos skyriui, vadovaujantis šiuo aktu turtas įtraukiamas į laikinai saugoti priimtą turtą.

Visos bešeimininkio turto nuotraukos yra publikuojamas Plungės r. sav. interneto svetainėje adresu <https://www.plunge.lt/veiklos-sritys/savivaldybes-turtas/>

|  |  |  |
| --- | --- | --- |
| **Eil. Nr.** | **Statinio pavadinimas ir paskirtis** | **Statinio nuotrauka** |
| 1. | Kiaulidė, esanti Dievo Krėslo g., Varnaičių k., Žlibinų sen., Plungės r. sav. (X 6196730; Y 383818) |  |
| 4. | Garažas, esantis Plungės g., Kantaučių k., Žlibinų sen., Plungės r. sav. (X 6199039; Y 378122) |  |
| 7. | Grūdų sandėlis, esantis Malūno g., Žlibinų k., Žlibinų sen., Plungės r. sav. (X 6195298; Y 374820) |  |
| 11. | Namas, esantis Aleksandravo k., Alyvų g., Šateikių sen., Plungės r. sav. (X 6201480; Y 351880) |  |
| 13. | Namas, esantis Aleksandravo k., Pievų g., Šateikių sen., Plungės r. sav. (X 6200527; Y 351364) |  |
| 14. | Buvusi Kadaičių k. parduotuvė, esanti Kadaičių k., Šateikių sen., Plungės r. sav. (X 620882; Y 358194) |  |
| 15. | Buvusio kolūkio sandėliukas, esantis Šateikių k., Šateikių sen., Plungės r. sav. (X 6209588; Y:355830) |  |

Teismui priėmus sprendimą pripažinti statinį bešeimininkiu ir perduoti Savivaldybės nuosavybėn, Turto skyrius statinį įregistruoja Nekilnojamojo turto registre. Realizuotinas turtas gali būti įtraukiamas į Savivaldybės parduodamų objektų sąrašą, o nerealizuotinas, Savivaldybės funkcijoms nereikalingas turtas nugriaunamas ir sutvarkoma teritorija.

PRIDEDAMA.Statinių, kurie neturi savininkų (ar kurių savininkai nežinomi), sąrašas, 2 lapai.

Informaciją parengė Turto sk. vyr. specialistė Lina Miknienė